**Žiaci 8.A prosím prepísať si túto látku do zošita z chémie.**

**V prípade konkrétnych otázok posielajte na mail**: ellerova@zskombj.sk

Veľmi rada odpoviem.

**Soli**

* Trojprvkové zlúčeniny odvodené od kyslíkatých kyselín
* Skladajú sa z katiónu kovového prvku alebo amonného katiónu- NH4 a aniónu kyselín
* V názve majú príponu **an** napr. kyselina dusičná- soľ sa bude volať dusičnan, kyselina síričitá – soľ sa bude volať siričitan

Postup pri tvorbe vzorca z názvu: úloha napísať vzorec **siričitan hlinitý**

A/ z prvého slova( siričitan) vytvoríme názov kyseliny, v tomto prípade to bude kyselina siričitá

B/ napísať vzorec kyseliny siričitej- H2SO3

C/ vzorce týchto zlúčenín píšeme tiež od konca:

Siričitan hlinitý: AlIII- oxidačné číslo bude podľa prípony-itý-III, ďalej z kyseliny opíšeme celý zvyšok okrem atómu vodíka (SO3)-II a oxidačné číslo bude – II, lebo kyselina obsahuje 2 atómy vodíka

Takže vzorec je: AlIII(SO3)-II

D/ urobíme krížové pravidlo 2:3 takže vzorec je Al2(SO3)3

Pr. Napíš vzorec dusičnanu vápenatého

* Kedže je to dusičnan- kyselina sa bude volať- kyselina dusičná
* Vzorec je HNO3
* Vzorec píšeme od konca Ca- oxidačné číslo podľa prípony natý je II
* Z kyseliny opísať celý zvyšok okrem atómu vodíka- oxidačné číslo je **-I**, **lebo kyselina má 1 vodík**
* Vzorec: CaII(NO3)-I
* Urobíme krížové pravidlo: 1:2- takže výsledok je Ca(NO3)2

Pr. Napíš vzorce týchto zlúčenín:

Manganistan ortuťnatý, uhličitan vápenatý

Postup pri tvorbe z názvu zo vzorca: úloha pomenovať zlúčeninu: K2CO3:

A/ najprv si musíš vytvoriť vzorec kyseliny: prvý prvok v kyselinách je vždy vodík, v tomto prípade bude pri vodíku čislo 2 lebo pri K je 2, ďalej opíšeme celý ten zvyšok, teda kyselina bude mať vzorec H2CO3

B/ pomenujeme si kyselinu H2CO3- kyselina uhličitá

C/ vytvoríme názov soli od kyseliny uhličitej soľ sa bude volať uhličitan

D/ v tomto prípade to bude uhličitan draselný, lebo za CO3 nie je žiadne číslo

Pr. Pomenuj zlúčeninu: Au(NO2)3

A/ vytvorím vzorec kyseliny: HNO2- pri H nie je žiadne číslo, lebo pri Au tiež nie je to znamená 1

B/ HNO2 má názov kyselina dusitá, teda soľ od nej bude dusitan( dávame príponu an)

C/ názov soli je **dusitan zlatitý**- lebo za zátvorkou je 3, preto bude zlato mať oxidačne číslo III

Pr. Pomenuj tieto zlúčeniny:

KMnO4, Fe2(SO4)3